Hernanes

Anderson Hernanes de Carvalho Viana Lima (i lindur më 29 maj 1985) i njohur zakonisht si Hernanes është një mesfushor brazilian i cili luan me skuadrën italiane Juventus në Serie A dhe me kombëtaren braziliane.

Hernanes mund të luaj si organizator ose si mesfushor sulmues. Ai dallohet për aftësitë e tij në kontrollin e topit dhe saktësinë e pasimeve, gjithashtu zotëron një gjuajtje të fuqishme dhe të saktë. Ai është një specialist në goditjet e dënimit dhe gjithashtu zotëron një gjuajtje të fuqishme. Ai është një lojtar i kompletuar pasi gjuan me të dyja këmbët; një ndeshje me São Paulon ai shënoi dy gola me goditje dënimi, një këmbën e djathtë dhe një me këmbën e majtë.

Ai është krahasuar me lojtar si Andrea Pirlo dhe Kaká, me të cilët ka miqësi të mirë. Ish mesfushori i Barcelonës, Edmílson e ka përcaktuar Hernanes si Decon e ri.

Ai është konsideruar gjerësisht si një nga mesfushorët më të mirë të botës. Në 2009, ai u zgjodh në formacionin më të mirë për lojtarët U–23 nga The Times . Në të njëjtin vit ai fitoi edhe Bola de Prata, duke u përshirë në skuadrën e vitit të Brazilit. Gjatë sezonit të tij të parë në Itali, ai u nderua nga ESPN si lojtari brazilian më i mirë në europë. Në 2013, ai fitoi 2013 Kupën e Konfederatave me Brazilin.

Hernanes është shumë fetar, pseudonimi i tij është Il Profeta për shkak se kur ishte lojtar i São Paulos, ai përpara çdo ndeshje të rëndësishme, lutej duke thënë fragmente të Biblës. Sa herë që shënon gol, Hernanes feston duke bërë një rrotullim akrobatik fantastike.

Tifozat e São Paulos e kanë pikturuar në një murë mesfushorin brazilian në brëndësi të stadiumit Estádio do Morumbi. Kur ai u largua nga Lazio, tifozët e klubit treguan shumë mirënjohet dhe e falenderuan për kontributin e tij në fushën e lojës dhe për vlerat e tij si njeri.

Karriera me klube
Unibol Pernambuco

Skuadra e parë e Hernanes ishte Unibol Pernambuco, një skuadër e vogël ku Hernanes luajti gjatë moshës 14 dhe 15 vjeçare.

São Paulo
Në 2001, São Paulo konfirmoi se Hernanes do të bashkohej me skuadrën e të rinjëve. Gjatë kohës që luante me skuadrën e të rinjëve, Hernanes ra në sy për aftësitë në goditjet e dënimit, ku ai ka shënuar gol me të dyja këmbët.

Ai bëri debutimin e tij me skuadrë e parë në vitin 2005, duke luajtur 18 ndeshje dhe shënuar 3 gola në Série A. Gjatë këtij viti, Hernanes luajti në mesfushë dhe si anësor i majtë. Në vitin 2006, ai u huazua te Santo André ku pati një sezon pozitiv me 23 ndeshje dhe 6 gola. Në 2007, ai u rikthye te skuadra Soberano dhe u vendos në qëndër të mesfushës nga trajneri Muricy Ramalho, dhe siguroi një vend si titullar, edhe për shkak të shitjeve të mesfushorëve Josué dhe Mineiro.

Në 2008, si lojtar i São Paulos, Hernanes fitoi çmimin Prêmio Craque do Brasileirão si lojtari më i mirë. Në janar 2009, Hernanes u rendit si lojtari më premtues i botës nga gazeta britanike The Times.

Lazio

Më 6 gusht 2010, pas eleminimit nga Kupa Libertadores, São Paulo pranoi shitjen e Hernanes te klubi italian Lazio. Hernanes u ble nga Lazio për 13.5 milion € dhe firmosi një kontratë pesë vjeçare me pagë 100 mijë € në vit. Ai gjithsej luajti 184 ndeshje me skuadrën braziliane dhe shënoi 28 gola.

Sezoni 2010–11

Hernanes shënoi në debutimin e tij, duke realizuar një penallti në një ndeshje miqësore kundër Deportivo La Coruñas. Ai gjithashu assistoi edhe golin e tretë të ndeshjes të shënuar nga Sergio Floccari në atë ndeshje. Goli i tij i parë në Serie A erdhi gjithashtu nga penalltia në fitoren 3–1 kundër Bolonjës. Në dhjetor 2010, ai u shpall lojtari brazilian i dytë më i mirë në Europë mbrapa mbrojtësit Maicon. Më 3 dhjetor 2010, ai shënoi një gol fantastik me goditje dënimi në fitoren 3–1 në shtëpi kundër Interit. Më 19 janar 2011, Hernanes realizoi golin e parë në Kupën e Italisë me penallti në fitoren 2–1 kundër rivalëve të Romës. Më 14 maj, Hernanes shënoi dygolshin e parë në itali, duke kontribuar në fitoren 4–2 kundër Genoas në shtëpi. Ai e mbylli sezonin me 11 gola duke barazuar rekodin e vendosur nga legjenda çeke Pavel Nedved për numrin e golave të shënuar në një sezon nga një mesfushor.

Sezoni 2011–12

Më 18 gusht 2011, Hernanes bëri debutimin e tij në Ligën e Europës ndeshjen e parë të raundit play–off kundër skuadrës maqedonase Rabotnički. Ndeshja përfundoi me rezultatin 6–0 për Le Aquile me Hernanes që shënoi golin e parë të ndeshjes në minutën e 20. Ai gjithashtu shënoi gol në ndeshjen e kthimit që përfundoi me fitoren e Lazios 1–3. Në Serie A, Hernanes shënoi golin e parë më 21 shtator në fitoren 1–2 kundër Cesenës, duke shënuar golin në minutën e 48 me penallti. Më 16 tetor, Hernanes shënoi një tjetër gol me penallti duke i sjellë Lazios barazimin e përkohshëm kundër rivalëve të Romës, më pas Miroslav Klose i solli fitoren Lazios me golin e tij në minutën e 93. Më 1 shkurt 2012, Hernanes shënoi golin e rezultatit momental 1–0 kundër Milanit, ndeshja përfundoi me rezultatin 2–0 duke i sjellë Lazios fitoren e parë në ligë kundër Milanit pas 14 vitesh. Më 4 mars, në derbin Roma – Lazio, Hernanes shënoi një penallti në minutën e dhjetë duke ndihmuar skuadrën që të fitonte me rezultatin 2–1. Ai e përfundoi sezonin me 14 gola në të gjitha kompedicionet, përfshirë 11 gola në ligë.

Sezoni 2012–13

Në ndeshjen e parë zyrtare të sezonit 2012–13, Hernanes shënoi në fitoren 0–2 kundër sllovenëve të Mura 05 ndeshjen e parë të raundit play–off të Ligës së Europës. Më 26 gusht 2012, Hernanes shënoi golin e fitores në ndeshjen e parë të sezonit në Serie A kundër Atalantës. Më 16 shtator, Hernanes shënoi edhe dy gola të tjerë për të ndihmuar skuadrës që të mposhte Chievon me rezultatin 1–3. Ai vazhdoi formën e mirë edhe më 7 tetor duke shënuar një gol të bukur me goditje dënimi për të kontribuar në fitoren 0–3 kundër debutuesve të Pescarës dhe më 21 tetor, ndihmoi skuadrën me një gol në minutën e 25 që të mposhte Milanin me rezultatin 3–2 në Stadio Olimpico.

Më 29 janar 2013, gjatë ndeshjes së kthimit të gjysmë–finales së Kupës së Italisë, Hernanes pësoi një dëmtim të rëndë në kokë dhe u detyrua të braktisë ndeshjen. Ai u rikthye në fushat e lojë me maskë në kokë për të luajtur në barazimin 1–1 kundër Napolit në shtëpi. Më 8 prill, Hernanes sërisht shënoi kundër rivalëve të Romës, por këtë herë ndeshja u mbyll në barazimin 1–1 me brazilianin që humbi një penallti në minutën e 49. Ekzaktësisht një muaj më vonë më 8 maj, në fitoren 1–3 në San Siro kundër Interit, Hernanes festoi me një gol ndeshjen e tij të 100 në Serie A. Gjatë këtyre 100 ndeshjeve, ai kishte shënuar gjithashtu edhe 30 gola.

Më 26 maj, Hernanes fitoi trofeun e tij të parë në Itali me Lazion, duke triumfuar në Kupën e Italisë pasi mposhtën në finale Romën me rezultatin 1–0 falë golit të Senad Lulić në minutën e 71. Ai e mbylli sezonin e tij të tretë me Lazion me 53 ndeshje në të gjitha kompedicionet dhe me një shifër impresionuese 14 gola, përfshirë 11 në Serie A.

Sezoni 2013–14

Sezoni 2013–14 për Lazion filloi më 18 gusht, me humbjen në Superkupën Italiane me rezultatin 0–4 kundër Juventusit. Goli i parë i sezonit erdhi më 25 gusht në javën hapëse të 2013–14 Serie A kundër Udineses, ku ai shënoi që në minutën e 13. Më 31 gusht, në javën e dytë të Serie A, Lazio mori humbjen e dytë të sezonit me Juventusin, që triumfoi 4–1 në Juventus Stadium. Më 19 shtator, Hernanes shënoi golin e vetëm të skuadrës së tij kundër skuadrës polake Legia Warsaw në ndeshjen e parë të fazës së grupeve të Ligës së Europës. Ai luajti 90 minuta në humbjen 2–0 kundër rivalëve të Romës..

Gjatë merkatos dimërore, Hernanes u largua pas tre sezonesh e gjysëm nga Lazio për t'u transferuar te Inter. Ai e mbylli karrierën e tij te Lazio me 156 ndeshje në të gjitha kompedicionet dhe me 41 gola.

Inter

Më 30 janar 2014, Hernanes i bëri më të fuqishëm lajmet për transferimin e tij në Milano sepse pasi bëri stërvitjen e fundit me skuadrën, një grup tifozët i kërkuan autografe dhe j'u lutën për të qëndruar, kjo gjë bëri që Hernanes të mbushej me lotë dhe më pas të qante. Në ditën tjetër, ai u largua nga Lazio për tu transferuar te Interi për 15 milion €. Hernanes firmosi një kontratë e cila skadon më 30 qershor 2018. Arsyeja e transferimit të tij i subjekt e një çështje për para, diçka që ishte mohuar nga Hernanes. Ai shpjegoi një faqen e tij zyrtare në Facebook se arsyeja e vetme e largimit të tij nga Lazio ishte dëshira për të luajtur me Interin. Presidenti i klubit Claudio Lotito pretendoi se ai e shiti Hernanes te Inter pasi i kishte vendosur klauzolë lojtarit, dhe nqs ai nuk do t'a shiste tani, lojtari mund të largohej si transferim i lirë. Kjo gjë solli pakënaqësinë e shumë tifozëve të Lazios të cilët dolën dhe protestuan për veprimin e Lotitos.

Më 9 shkurt 2014, Hernanes bëri debutimin e tij në fitoren 1–0 në San Siro kundër Sassuolos, ku dhuroi assistin e golit të vetëm të shënuar nga Walter Samuel. Më 31 mars 2014, Hernanes shënoi golin e tij të parë me fanellën e Interit në barazimin 2–2 kundër Livornos në Stadio Armando Picchi. Hernanes shënoi golin e dytë me Interin më 10 maj 2014 në fitoren 4–1 në shtëpi kundër ish skuadrës së tij Lazios; pavarësisht se shënoi, Hernanes nuk e festoi golin në respekt të ish skuadrës së tij. Inter me këtë fitore siguroi një vend në Ligën e Europës për sezonin tjetër.

Karriera ndërkombëtare

Në mars 2008, ai u thirr për herë të parë në kombëtaren braziliane dhe bëri debutimin e tij më 26 mars në fitoren 1–0 në një ndeshje miqësore kundër Suedisë.

Ai fitoi medaljen e bronztë në Lojërat olimpike 2008 në Beijing, duke shënuar një gol vendimtar në ndeshjen e parë të Grupit C kundër Belgjikës. Brazili u eleminua në gjysmë–finale nga Argjentina.

Ai u rikthye për të luajtur me kombëtaren pas dy vitesh, ku luajti në miqësoren e fituar 2–0 kundër Shteteve të Bashkuara me 10 gusht. Më 9 shkurt 2011, në miqësoren kundër Francës në Paris e fituar 0–1, Hernanes mori karton të kuq pas vetëm 40 minutave për lojë të rrezikshme në dyluftim për top me Karim Benzema. Më 10 nëntor 2011, Hernanes shënoi golin e parë me Seleçãon në fitoren 2–0 kundër Gabonit në një ndeshje miqësore.

Kupa e Konfederatave 2013
Më 14 maj 2013, Hernanes ishte në listën e 23 lojtarëve të zgjedhur nga trajneri Luiz Felipe Scolari për të luajtur në 2013 Kupën e Konfederatave të zhvilluar në Brazil nga 15 qershori, deri më 30 qershor. Më 2 qershor, Hernanes pati një kontribut të madhë në golin e parë të shënuar nga Fred në stadiumin e rikonstruktuar të Maracanãs; gjuajtja e tij nga jashtë zone u ndal nga traversa, gjë që lejoi Fred për të shënuar golin e parë në këtë stadium.

Më 9 qershor, Hernanes shënoi golin e dytë me kombëtaren në fitoren 3–0 në ndeshjen miqësore kundër Francës. Ai luajti në të tre ndeshjet e fazës së grupeve, duke luajtur si zëvëndësues kundër Japonisë dhe Meksikës, dhe si titullar kundër Italisë, me Brazilin që u kualifikua e para në grup me 9 pikë. Gjithashtu Hernanes luajti edhe në gjysmë–finale dhe finale me Seleçãot që fituan trofeun për herë të tretë rresht duke mposhtur në finale Spanjën me rezultatin 3–0. Ky ishte edhe trofeu i parë i Hernanes me kombëtaren.

Kupa e Botës 2014

Më 7 maj 2014, Hernanes ishte 1 nga 23 lojtarët e thirrur nga trajneri Luiz Felipe Scolari për të luajtur me kombëtaren në Kupën e Botës 2014 që do të luhet në shtëpinë e tyre në Brazil. Në një intervistë pas publikimit të listës Hernanes tha se do të jetë protagonistë duke ndihmuar skuadrën.

Golat me kombëtaren
Lista e rezultateve dhe Golave me kombëtaren Braziliane
 #  Data  Vendi  Kundërshtari  Goli  Rezultati  Kompedicioni 1  10 nëntor 2011  Libreville, Gabon   Gaboni  2–0  Fitore  Ndeshje Miqësore 2  9 qershor 2013  Porto Alegre, Brazil   Franca  3–0  Fitore  Ndeshje Miqësore

Statistikat e karrierës
Klubet
Redaktuar më 16 janar 2014 Brazil - Hernanes - Profile with news, career statistics and history Soccerway, 10 maj 2015 Hernanes Player ESPN FC, 10 maj 2015

SezoniKlubiLigaKupaKontinentiTjetërTotalKompNdeshjeGolaKompNdeshjeGolaKompNdeshjeGolaKompNdeshjeGolaNdeshjeGola 2005  São Paulo  A  18  3  CB  8  1  CCS  5  1  –  –  –  31  5 2006  Santo André  A  23  6  CB  8  1  –  –  –  –  –  –  31  7 2007  São Paulo  A  31  3  CB  12  2  CCS  4  0  –  –  –  47  5 2008  A  24  4  CB  11  2  CL  11  0  –  –  –  46  6 2009  A  33  6  CB  13  3  CL  10  1  –  –  –  56  10 2010  A  12  2  CB  11  1  CL  12  4  –  –  –  35  7Total São Paulo  100  15   47  8   37  5     184  28 2010–11  Lazio  A  36  11  CI  1  1  –  –  –  –  –  –  37  12 2011–12  A  31  8  CI  2  1  UEL  9  2  –  –  –  42  11 2012–13  A  34  11  CI  5  2  UEL  14  1  –  –  –  53  14 2013–14  A  15  2  CI  1  0  UEL  6  1  –  –  –  22  3Total Lazio  116  32   9  4   29  4     154  40 2014  Inter  A  0  0  CI  0  0  -  -  -  -  -  -  0  0Karriera në total 239  53    69  14   65  9        398  79

Kombëtarja
Redaktuar më 3 shkurt 2013 Hernanes | National Football Team
 Kombëtarja  Klubi  Sezoni  Ndeshje  GolaBrazilSão Paulo 2008  1  0BrazilLazio 2010  1  0 2011  5  1 2012  1  0 2013  15  2 Total  23  2

 Trofe 
São Paulo
Liga Braziliane: 2007, 2008

Lazio
Coppa Italia: 2012–13

Brazil
 FIFA Kupa e Konfederatave: 2013
 2008 Lojërat Olimpike Verore: Medalje Bronzi

Individual
 Topi i Argjendë: 2
 2007, 2008
 Futbollisti Brazilian i Vitit: 1
 2008

 Referime 

 Lidhje të jashtme 

 Profili  te Goal.com
 Statistikat te WhoScored.com
 Hernanes — Eurosport Australia
 Profili te Soccerway

Kategoria:Lindje 1985
Kategoria:Njerëz që jetojnë
Kategoria:Futbollistë brazilianë
Kategoria:Futbollistë në kombëtaren braziliane
Kategoria:Futbollistë në São Paulo FC
Kategoria:Futbollistë në S.S. Lazio
Kategoria:Futbollistë në F.C. Internazionale Milano
Kategoria:Futbollistë në Campeonato Brasileiro Série A
Kategoria:Futbollistë në Serie A
Kategoria:Futbollistë në 2014 FIFA Kupën e Botës
Kategoria:Lojtarë fitues të FIFA Kupës së Konfederatave